นางสุดารัตน์ เกยุราพันธุ์ รัฐมนตรีว่าการกระทรวงสาธารณสุข เปิดเผยผลการตรวจสอบการตรวจแยกเชื้อโรคที่ได้จากการเก็บตัวอย่าง เลือด และเสมหะ ผู้ป่วยต้องสงสัย 3 รายแรก ซึ่งอยู่ในข่ายการเฝ้าระวังว่า ผลการตรวจสอบพบเชื้อโรคไข้หวัดนก หรือ เอเวียน อินฟลูเอนซา (Avian Influenza) ชนิด H5N1 ในผู้ป่วย 2 ใน 3 รายจริง คือ เด็กชายอายุ 6 ขวบจากสุพรรณบุรี และเด็กชายอายุ 7 ขวบจากกาญจนบุรี ส่วนในรายต้องสงสัยจากนครสวรรค์นั้น ไม่พบเชื้อดังกล่าว